stanford-oval/wikipedia huggingface dataset:
אהרן בכר
קורות חיים

אהרן בכר נולד ב-1942 בעיירה קרנובט, בבולגריה. אביו, ויטלי בכר, ואמו רחל שאול, שניהם נצר למשפחות ממגורשי ספרד, עלו לישראל מבורגס שבבולגריה, בשנת 1949 עם שני ילדיהם: אהרן הבכור ונפתלי הצעיר ממנו בחמש שנים. המשפחה התיישבה ביפו, בקרב קהילת עולי בולגריה.
אהרן היה בן 7 כאשר הגיע לארץ. על ילדותו כתב: "הייתי בן עשר כאשר נאלצתי להשתתף בנטל הפרנסה של משפחתי כשליח במכבסה. עד היום אני מתקשה לשאת את הריח החריף של אקונומיקה וסבון כביסה. ותיקי שכונת נוזהה ביפו, שנותרו בה, זוכרים אותי עד היום כנער צנום, שסבב בין פתחי הבתים, ועל ראשו ערימות כביסה ענקיות".
כדי להעניק לו חינוך טוב שלחו אותו הוריו ל"תיכון חדש", מה שחייב אותם לעקור את מגוריהם מיפו לשכונת נחלת יצחק, קרוב יותר לבית הספר.
את שירותו הצבאי עשה בחיל הקשר, ואת שירות המילואים עשה בגלי צה"ל, בהגשת "מבזקי לילה", ובשבועון "במחנה". הוא סיים לימודי היסטוריה ומדע המדינה באוניברסיטה העברית בירושלים. בתקופתו הסטודנטיאלית כתב בעיתון של השמאל "אתגר", היה פעיל בארגון השמאל הקיצוני 'מוקד' ותמך בפנתרים השחורים. בשנים שלאחר מכן פעל בתנועות שמאל שונות, והיה שותף לפרסומם של גילויי דעת ולמודעות שתמכו במטרות השמאל.
בכר התגורר בתל אביב. היה נשוי לאנה בכר, בוגרת "בצלאל", אמנית וציירת. להם בן. בהמשך חי עד מותו עם בת זוגו סימה אלה, עיתונאית ב"ידיעות אחרונות", ולהם בן, בועז בכר, יזם בתחום ההיי טק.
בשנת 1982, מיד לאחר מלחמת לבנון הראשונה ראיין בכר את אריק שרון ובצאתו מן הריאיון כתב סידרה בת שישה פרקים "שש אחרי המלחמה" ובה, בפעם הראשונה, תמך בשרון וטען כי לשרון השקפת עולם החותרת לשלום, הרבה יותר ממה שמצטייר בציבור. דעה זו לא הייתה פופולרית כלל בימים ההם וגררה ביקורת מצד עמיתיו במחנה השמאל.
בשנת 1983 כתב את התסריט לסרט העלילתי "כאסח" בבימויו של חיים גיל והמפיק יוסי משולם. הסרט עסק בשירה המזרחית בעת שנחשבה עדיין למוזיקה של התחנה המרכזית. העלילה: זמר חתונות גרוש (חופני כהן) מתאהב בבלונדינית עשירה (פנינה רוזנבלום). בסרט השתתף גם אהרן בכר.
בשנת 1983 נשלח על ידי "ידיעות אחרונות" לניו יורק. נסיעה זו נתנה לו הזדמנות לבחון את הכלכלה הקפיטליסטית בעיניים סוציאליסטיות, ובסופו סיכם זאת כך: העם האמריקאי הוא 'העבד המודרני'. מעמד השכירים כבול בשלשלאות חייהם. הם נשלטים בידי התאגידים ובידי בוסים קטנים, ללא הביטחון, של מראית העין, ממנו נהנו אפילו השחורים בתקופת העבדות.
בשנות הארבעים לחייו בריאותו של בכר התרופפה עקב התמכרות לאלכוהול וטבק. ביולי 1987, שבועיים לאחר שובו משליחות בת שלוש שנים בניו יורק, מת בכר מדום לב. הוא נקבר בבית העלמין בחולון.
בשנת 1989, במלאת שנתיים למותו, יצאה לאור אסופה מכתביו, "יריות באויר" (הוצאת 'ידיעות אחרונות'). עורכי הספר היו חבריו הקרובים בלה אלמוג ועמנואל בר קדמא ובת זוגו סימה אלה.
הקריירה העיתונאית

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא בלתי מאוזן, כתוב כהספד.
בכר היה מהכותבים הראשונים שהשתמשו בכתיבתם העיתונאית בסלנג ובשפת רחוב, בניגוד לכתיבה הרווחת בעיתונות דאז שעשתה שימוש בשפה גבוהה, שמרנית, מאופקת ומרוחקת משפתו של הקורא הממוצע. בכר הוכיח את מה שטען עורך העיתון, דב יודקובסקי: שניתן לכתוב אל העם, בלשון העם, ועדיין להיות שנון, מקורי ונוגע ללב.הוא נמנה עם הכותבים שתרמו להפיכתו של  "ידיעות אחרונות" לעיתון הפופולרי בישראל, "העיתון של המדינה'[דרוש מקור].
ההתנסותו הראשונה של בכר בכתיבה הייתה בגיל 16 כאשר פרסם מענה חריף למאמר של משה סנה באחד העיתונים המפלגתיים. לאחר שירותו הצבאי, החל לכתוב בשבועון "העולם הזה", אותו עזב בטריקת דלת, שהניבה את הספר פרי עטו "הנדון: אורי אבנרי", (הוצאת יפעת, 1968), ובו ביקורת על פעילותו של אורי אבנרי, הבעלים והעורך הראשי, אותו העריץ ותעב בעת ובעונה אחת.
בשנת 1969 החל את הקריירה שלו ב'ידיעות אחרונות' שם שימש ככתב שטח לא בולט במיוחד. השינוי בקריירה שלו אירע כאשר החליף את הכתב לענייני משפט שיצא לחופשה. בכר בחר להביא לעיתון סיפורים מבית המשפט, בסגנון כתיבה שהזכיר לכול את דיימון ראניון האמריקאי. כך החל בכר לכתוב את המדור הפופולרי "מאזני צדק" ואף טבע ז'ארגון עיתונאי חדש. "מאזני צדק" הביא סיפורים אנושיים, מצחיקים ונוגעים ללב על עבריינים קטנים, כייסים וגנבים, שעמדו מול כס המשפט וביקשו את רחמיו. אז גם טבע בכר את מטבע הלשון "אבא שלי שיכור ואמא שלי זונה" כטיעון לקולת העונש. בכר היה בעל טור פוליטי נוקב, 'יריות באוויר', שהופיע בעמודי האמצע של המוסף הפוליטי של יום שישי. הטור כונה גם "פתחלנד" בשל אופיים השמאלי והיוני של כותביו. הוא היה גם בעל מדור שבועי "פרופיל", שהשתרע על פני שני עמודים במוסף סוף השבוע '7 ימים' ועסק בנושאים חברתיים שהיו קרובים לליבו של בכר. במהלך השבוע, כתב מאמרים בעמוד הפובליציסטי של '24 שעות', מעמודיו הפנימיים של העיתון, ונהג לכתוב טור אישי הומוריסטי במדור הספורט, 'יפו מדבר' שנועד בעיקר כדי לעודד ולתמוך בקבוצת הכדורגל של הבולגרים 'מכבי יפו'.
בכר שימש שנים רבות עורך מדור 'ברחבי המדינה', עם אורי פורת. בין שני העורכים, שייצגו שני קצוות פוליטיים, נוצרה חברות ארוכת שנים.
הערות שוליים

↑  אהרן בכר, יריות באוויר, הוצאת ידיעות אחרונות, 1989
| --- | --- |
בקרת זהויות :  NLI: 987007301540705171  ISNI: 0000 0003 8268 9640  LCCN: nr90023251  VIAF: 265681270   WorldCat (עם VIAF): 265681270
Empire V (סרט)

| --- | --- |
 מבוסס על:  Empire V 
 בימוי:  ויקטור גינזבורג 
 הופק בידי:  ויקטור גינזבורג, Ivan Zassoursky 
 תסריט:  ויקטור פלווין, ויקטור גינזבורג 
 שחקנים ראשיים:  פאבל טבקוב בפסקה זו רשומה אחת נוספת שטרם תורגמה 
 צילום:  אלכסיי רודיאונוב 
 מדינה:  רוסיה, גרמניה, ארצות הברית 
 הקרנת בכורה:  2022
 משך הקרנה:  140 דק' 
 שפת הסרט:  רוסית 
 סוגה:  סרט פנטזיה, סרט מבוסס יצירה ספרותית, סרט ערפדים 
 https://ampir-v.ru
 דף הסרט ב־IMDb
 
Empire V הוא סרט פנטזיה רוסי מאת ויקטור גינזבורג, עיבוד קולנועי לרומן Empire V של ויקטור פלווין, בכיכובם של פאבל טבקוב ומירון פיודורוב.
הסרט שהיה אמור לצאת לאקרנים במרץ 2022 נגנז ולא קיבל רישיון הקנה ממשרד התרבות הרוסי. על פי התקשורת הרוסית, ככל הנראה משום שאחד משחקני הסרט, מירון פיודורוב הידוע בכינוי "Oxxxymiron", התבטא נגד הפלישה הרוסית לאוקראינה.
עלילה

הצעיר רומן "ראמה" שטורקין, שהפך לערפד, מגלה קונספירציה של האליטה: הערפדים שולטים באנושות, מוצצים ממנה שמחה, חלומות וכסף. לאחר שהפך לחלק מהאליטה הגבוהה ביותר של הערפדים, הגיבור לא מצליח לשבור את הקשר שלו עם אנשים בשום צורה - אחרי הכל, אפילו ב-Empire V אפשר לאבד את הראש בגלל אהבה.
שחקנים ודמויות

פאבל טבקוב - ראמה
מירון פיודורוב - מיטרה
ורה אלנטובה - אישתר
מרינה זודינה - אמו של ראמה
ולדימיר דולינסקי - אנליל
ברוניסלב וינוגרודסקי - לוקי
אנדריי סמירנוב - אוסיריס
איגור ז'יז'יחין - בלדר
מקסים דרוזד - יהוה
איגור גורדין - גריגורי
ויקטור ורז'ביצקי - ואל
ולדימיר יפיפאנצב - הופעת קמע
פיודור בונדרצ'וק
הפקה ושיווק

לדברי מפיק הסרט איוון זאסורסורסקי, הסרט היא השקפה מהפכנית של החברה הצרכנית, משיכה לכסף ולקדושת כסף במקום החיים. הצילומים החלו בספטמבר 2017. הקרנת טרום בכורה נערכה במרץ 2022. אך הסרט לא הוקרן לציבור ונגנז בהחלטת הרשויות.
הערות שוליים

↑  קדימון הסרט (ברוסית)
↑  Самые ожидаемые российские фильмы — 2018
↑  Год сиквелов и триквелов
↑  Ампир V, 2018
↑  "Оксимирон сыграет главного злодея в экранизации «Empire V»". Афиша Daily. 2017-09-27. נבדק ב-2018-06-28.
↑  "Bablos.com - ICO-КАМПАНИЯ ЭКРАНИЗАЦИИ РОМАНА В. ПЕЛЕВИНА «EMPIRE V»" (באנגלית). bablos.com. נבדק ב-2018-11-13.
↑  "Реальное кино за виртуальный Bablos". Частный Корреспондент. נבדק ב-2018-11-13.
↑  Усков, Олег (2017-09-18). "Начались съемки фильма Empire V по роману Виктора Пелевина". רוסיסקאיה גאזטה. נבדק ב-2018-06-28.
↑  https://www.mirf.ru/kino/ampir-v/
Don't Play

Don't Play (בעברית: אל תשחק) הוא סינגל שהוקלט על ידי הזמרת האנגלייה אן-מארי, בהשתתפות הראפ האנגלי KSI והתקליטן האנגלי דיגיטל פארם אנימלס. השיר יצא לאור ב-15 בינואר 2021, על ידי חברת התקליטים אסיילום רקורדס ווורנר, כסינגל ראשון מתוך אלבומה של אן מארי Therapy.
הוצאה וקידום

ב-4 בינואר 2021, שיתף KSI קטע אינסטרומנטלי בעמוד הטוויטר שלו בו כתב "איזה אמנית, לדעתך, תעבוד טוב בשביל זה?". ב-6 בינואר, הוא חשף באמצעות הרשתות החברתיות שהשיר הוא שיתוף פעולה עם אן-מארי ודיגיטל פארם אנימלס, אשר יקרא "Don't Play". עטיפת הסינגל מתארת את שלושת האמנים כדמויות מצוירות, לבושים בבגדי ספורט. השיר יצא לאור ב-15 בינואר 2021. השיר לווה בצאתו של וידאו קליפ המכיל את מילות השיר.
מוזיקה ומילים

מבחינה מוזיקלית, השיר בסגנון גראז' בריטי, עם אלמנטים של מוזיקת דאנס-פופ. השיר מדבר על רגשיות ועל כאב לב. מילות השיר מתארות את אן-מארי מתחננת בפני KSI שלא ישחק עם לבה, לפני ש-KSI מגיב בהבעת הרגשות שלו עד כמה הוא מתגעגע אליה, עד כמה היא מחכה לו. השיר בנוי בעיבוד כמו דו-שיח.
וידאו קליפ

הווידאו קליפ הנלווה שצולם לשיר בוים על ידי טרוי רוסקו והועלה לערוץ היוטיוב של מארי בשידור חי ב-15 בינואר 2021, בסמוך לצאתו של הסינגל עצמו. הקליפ צולם במהלך סגר בעקבות מגפת הקורונה.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 150 |  |
|  עולמי | בילבורד גלובל ללא ארצות הברית | 79 |  |
|  אירופה | אירופה הוט 100 | 4 |  |
|  אירלנד | מצעד הסינגלים האירי | 9 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס\אלקטרוני | 12 |  |
|  הולנד | מצעד 40 הסינגלים ההולנדיים | 21 |  |
|  הולנד | Single Tip | 7 |  |
|  הונגריה | Rádiós Top 40 | 20 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 36 |  |
|  ליטא | AGATA | 99 |  |
|  ניו זילנד | המצעד הניו זילנדי הרשמי | 4 |  |
|  פלנדריה | אולטראטופ 50 | 27 |  |
|  שוודיה | סוורייטופליסטן | 18 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 15 בינואר 2021 | הזרמת מוזיקה • הורדה דיגיטלית | אסיילום • וורנר |  |
| בריטניה | 15 בינואר 2021 | רדיו להיטים עכשוויים | אסיילום • וורנר |  |
הערות שוליים

↑  אן מארי, ריצ'רד בורדמן, מוסטפא עומר, אנדרו מוראי, פבלו באומן, S-X, KSI, דיגיטל פארם אנימלס
↑  Real-Life Martial Arts Champ Anne-Marie Isn't Playing in Video for KSI & Digital Farm Animals Collab, billboard, ‏2020-07-17 (באנגלית)
↑  "What Female Artist do you think would work well for this?, twitter (באנגלית)
↑  New tune. @AnneMarie @DigiFarmAnimals and ya boy. Was funny looking at all your replies to my last tweet. So trust, when you hear this... lnk.to/DontPlay, twitterm (באנגלית)
↑  New tune! Link in my bio to get the track. Anne-Marie, Digital Farm Animals, and ya boy. Enjoy 😈, instagram (באנגלית)
↑  Anne-Marie x KSI x Digital Farm Animals - Don't Play [Official Lyric Video], youtube (באנגלית)
↑  KSI, Anne-Marie & Digital Farm Animals Team Up In Fresh 'Don't Play' Visuals, grmdaily (באנגלית)
1 2  Anne-Marie, KSI & Digital Farm Animals release new single 'Don't Play', celebmix (באנגלית)
1 2 3  Anne-Marie x KSI x Digital Farm Animals - Don't Play Video, contactmusic (באנגלית)
↑   Anne-Marie x KSI x Digital Farm Animals - Don’t Play [Official Music Video], סרטון  באתר יוטיוב (אורך: 3:19)
↑  Anne-Marie: '2020 completely changed my life', gq-magazine, ‏2021-01-15 (באנגלית)
↑  Don't Play - Anne-Marie x KSI x Digital Farm Animals, Apple Music (באנגלית)
↑  Capital FM Playlist, capitalfm
| אן-מארי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Speak Your Mind • Therapy • Unhealthy |  |
| מיני אלבומים | Karate • Act I: If You're Looking For a New Best Friend |  |
| סיבובי הופעות | Speak Your Mind Tour • 2018 UK and European Tour • We Meaning You Tour • Dysfunctional Tour |  |
| אן-מארי – סינגלים |
| --- | --- | --- |
| Karate | "Karate" • "Gemini" |  |
| Speak Your Mind | "Alarm" • "Ciao Adios" • "Heavy" • "Then" • "Friends" • "2002" • "Perfect to Me" |  |
| Therapy | "Don't Play" • "Way Too Long" • "Our Song" • "Kiss My (Uh-Oh)" |  |
| Unhealthy | "Psycho" • "Sad Bitch" • "Expectations" • "Unhealthy" |  |
| סינגלים אחרים | "Boy" • "Do It Right" • "Either Way" • "Rewrite the Stars" • "Birthday" • "Her" • "To Be Young" • "Problems" • "Everywhere" • "I Just Called" • "Baby Don't Hurt Me" |  |
| השתתפות בסינגלים | "Rumour Mill" • "Alright with Me" • "Catch 22" • "Rockabye" • "Remember I Told You" • "Bridge over Troubled Water" • "Besándote (Remix)" • "Let Me Live" • "Don't Leave Me Alone" • "Fuck, I'm Lonely" • "Come Over" • "Peaches" |  |
| --- | --- |
בקרת זהויות :  MusicBrainz release group: 95d62961-953a-46e6-9df3-4be82c3b00e9  MusicBrainz work: bedb150f-4b5c-4522-ae40-db268336e9ec
Don't Bother

Don't Bother (בעברית: אל תטריד) הוא סינגל שהוקלט על ידי הזמרת הקולומביאנית שאקירה, מתוך אלבומה השביעי, Oral Fixation, Vol. 2. השיר יצא לאור ב-4 באוקטובר 2005, כסינגל הראשון מתוך האלבום.
עם יציאתו נכנס השיר אל המקום ה-42 במצעד הבילבורד הוט 100, ה-6 במצעד ההונגרי, ה-4 במצעד הפיני, וה-8 במצעד השווייצרי.
רקע וכתיבה

את השיר כתבה והפיקה שאקירה לבדה, והוא הולחן על ידי וייקליף ז'אן, ופזמונאים אחדים נוספים. השיר קיבל ביקורות מעורבות בשל הפקתו ואופן כתיבתו, והוא בסגנון הפופ רוק, בדומה לשירים נוספים מתוך האלבום.
עם השיר הופיעה שאקירה במספר רב של מופעים אשר נכללו בסיבוב ההופעות הרביעי שלה, "Oral Fixation Tour", ואף בתוכנית הטלוויזיה האמריקאית, "המופע של אלן דג'נרס".
וידאו קליפ

הווידאו קליפ הנלווה שיצא לשיר צולם ובוים על ידי ז'אומה דה לאיגואנה. הקליפ יצא לאור ב-15 בנובמבר 2005. בקליפ נראית שאקירה כשהיא ישנה במיטתה, ולאחר מכן בן זוגה נכנס גם כן למיטה, ומפה מתחיל המסר שעליו מדברת שאקירה. המסר הוא כשמו של השיר; הבנת האחר ולדעת מתי צריך להפסיק להטריד אחד את השני. בקליפ נראה בן זוגה של שאקירה כשהוא מנסה ליצור סיטואציה אשר פוגעת בשאקירה, והיא בתגובה אומרת - "אל תטריד, תפסיק כאן ועכשיו".
הקליפ הועלה לערוץ ה-Vevo של שאקירה בשנת 2009, ומונה הצפיות שלו עומד על למעלה מ-45 מיליון צפיות. ב-21 בספטמבר 2019, זכה הקליפ של השיר להצלחה מחודשת כאשר צבר ביממה אחת למעלה מארבעה מיליון צפיות ביוטיוב. ביממה שלמחרת, הצליח לצבור קרוב ל-5 מיליון צפיות, דבר אשר עורר סיקורים תקשורתיים נוספים כלפי השיר. בנוסף לכך, נכנס הקליפ לרשימת עשרת הקליפים הנצפים ביותר בעולם באותה היממה.
מיקומי שיא

השיר זכה להצלחה נאה במצעדים, כאשר הצליח להיכנס לעשיריות פותחות מרובות.
|   ‏‏‏  מצעדים ודירוגים (2005)> מדינה |   ‏‏‏  מצעדים ודירוגים (2005)> מצעד |   ‏‏‏  מצעדים ודירוגים (2005)> מיקום שיא |   ‏‏‏  מצעדים ודירוגים (2005)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 30 |  |
|  איטליה | מצעד הסינגלים האיטלקי | 8 |  |
|  אירלנד | מצעד הסינגלים האירי | 13 |  |
|  ארצות הברית | בילבורד הוט 100 | 42 |  |
|  ארצות הברית | מצעד 40 שירי המיינסטרים | 25 |  |
|  גרמניה | GfK – טופ 100 | 7 |  |
|  דנמרק | היטליסטן | 14 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 15 |  |
|  הונגריה | Rádiós Top 40 | 6 |  |
|  הממלכה המאוחדת | מצעד הסינגלים הבריטי | 9 |  |
|  ולוניה | אולטראטופ 40 | 32 |  |
|  חבר המדינות | טופ-היט | 9 |  |
|  יוון | IFPI Greece | 6 |  |
|  נורווגיה | VG-lista | 6 |  |
|  פינלנד | המצעדים הפיניים הרשמיים | 4 |  |
|  פלנדריה | אולטראטופ 50 | 28 |  |
|  צ'כיה | ČNS IFPI | 7 |  |
|  צרפת | SNEP | 24 |  |
|  רומניה | מצעד השירים הרומני | 5 |  |
|  שוודיה | סוורייטופליסטן | 28 |  |
|  שווייץ | המצעד השווייצרי | 8 |  |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |   ‏‏‏  מצעדי סוף שנה (2006)>  |
| --- | --- | --- | --- |
|  אוסטריה | Ö3 אוסטריה טופ 40‏ | 73 |  |
|  גרמניה | GfK – טופ 100 | 59 |  |
|  הונגריה | Rádiós Top 40 | 68 |  |
|  חבר המדינות | טופ-היט | 70 |  |
|  שווייץ | המצעד השווייצרי | 91 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  שווייץ | המצעד השווייצרי | 500 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 2,000,000 |
סוקטה (חברה)

| --- | --- |

 נתונים כלליים
 סוג:  חברה פרטית
 מייסדים:  סוד אוויאסיון 
 תקופת הפעילות:  1966 – מרץ 2015 (כ־49 שנים) 
 חברת אם:  Sud Aviation Aérospatiale EADS Daher
 מיקום המטה:  טארב, צרפת
 בעלות:  DAHER ‏ 100%
 ענפי תעשייה:  תעשייה אווירית
 מוצרים עיקריים:  מטוסים, חלקי מבנה כלי טיס
  
 www.daher.com
 
הלוגו של EADS סוקטה
סוקטה TBM 850 מוצג בסלון האווירי בפריז 2007
סוקטה (בשמה המלא DAHER-SOCATA‏, לשעבר EADS Socata) היא יחידה עסקית של EADS המוקדשת לייצור מטוסים קלים המונעים על ידי מנועי בוכנה ומנועי טורבו-פרופ, לרבות מטוסים פרטיים, מטוסי אימון ומטוסי מנהלים קטנים. כמו כן, מייצרת סוקטה חלקי מטוסים עבור יצרנים אחרים כגון איירבוס, דאסו, אמבראר, יורוקופטר ולוקהיד מרטין. מטה החברה והמפעל שוכנים בנמל התעופה תרבס-לורדס-פירנס שבדרום מערב צרפת. החברה מחזיקה גם מתקן בנמל התעופה נורת' פרי שבדרום פלורידה המשמש כמטה אמריקני לצורכי מכירות, שיווק, הפצת חלקי חילוף, תמיכה טכנית ושירות לקוחות.
כלי טיס של סוקטה > כלי טיס שיוצרו בעבר

סדרת ראלי
ST 10 דיפלומט
TB 30 אפסילון
כלי טיס של סוקטה > כלי טיס המיוצרים כיום

סדרת סוקטה TB הכוללת את:
TB-9 טמפיקו GT
TB-10 טובגו GT
TB-200 טובגו XL GT
TB-20 טרינידד GT
TB-21 טרינידד TC GT
סדרת סוקטה TBM הכוללת את:
TBM 700
TBM 850
כלי טיס של סוקטה > כלי טיס שלא נכנסו לייצור סדרתי

TB 31 אומגה
TB 360 טנגרה
Socata Tampico TB9
סוקטה TB 10 טובגו GT
Socata TBM-700
ראאד ערפאת

ראאד ערפאת (ברומנית: Raed Arafat, בערבית: رائد عرفات; נולד בדמשק ב-24 במאי 1964) הוא רופא רומני ממוצא ערבי פלסטיני, יליד סוריה, מומחה בהרדמה ובטיפול נמרץ. כיהן כתת-מזכיר מדינה במשרד הבריאות, כשר הבריאות ובינואר 2014 התמנה לראש האגף למצבי חירום (DSU) במשרד הפנים של רומניה .
בשנת 1990 הקים את היחידה הראשונה של "השירות הנייד להחירום  ולהחיאה " (SMUR) ברומניה.
שנותיו המוקדמות

ערפאת נולד בשנת 1964 בדמשק סוריה לזוג הורים פלסטינים משכם. הוא גדל בשכם, שם התנדב לשירותי הכבאות ועזרה ראשונה כבר מגיל 14. בשנת 1981, הוא היגר לרומניה שם התיישב בפיטשט והחל לקחת שיעורים ברומנית. ב 1982–1989  למד רפואה במכון (כיום אוניברסיטה) לרפואה ולרוקחות בעיר קלוז'-נפוקה. מאוחר יותר, בשנים 1997-1991 התמחה ברפואת חירום באוניברסיטה לרפואה של טרגו מורש. עשה אחר כך השתלמויות במסגרת הרשות לכבאי האש של פריז, המשמר הלאומי של ארצות הברית ובאמבולנסי האוויר של נורווגיה.
קריירה מקצועית ופוליטית

היקלטותו בחברה הרומנית והתקדמותו המקצועית והפוליטית היו איטיות ורצופות מכשולים.
אחרי המהפכה הרומנית מ-1989 שקל להתיישב בצרפת אך התשובה לבקשתו התעכבה. בסופו של דבר נשאר ברומניה ועסק בהקמת שירות לרפואת חירום בעיר טרגו מורש, אותו מימן בתחילה מכספו. למחייתו ובתוכניותיו נעזר בכסף שירש מאביו. 
באותה תקופה שירותי החירום ברומניה פעלו ברמה מקצועית מאוד נמוכה, כיוון שלא זכו למימון ולתמיכה הראויים. הכשרת מגישי השירות הייתה לקויה והאמבולנסים לא היו מצוידים בציוד הדרוש למתן שירותי חירום. בשנת 1990 נסע לרגנסבורג שבגרמניה שם רכש בעזרת חברים מהצלב האדום הגרמני רכב חירום מצויד בדפיברילטור וערכת החיאה, אותו הביא לרומניה.
בשנת 1991 הקים ד"ר ערפאת את שירות החירום הנייד להחיאה וחילוץ ברמה ארצית, בשיתוף פעולה עם רשות כבאי האש הרומנית ועם רשות כבאי האש של סקוטלנד. שירות עזרה ראשונה זה התפתח במשך השנים וכלל בשנת 2012 170 צוותים מיומנים, 12 מרכזי הדרכה, וארבעה מסוקים, והפך אחד מהמרכיבים המוצלחים ביותר שבמערכת הבריאות הרומנית, הסובלת מקשיים רבים. ערפאת עצמו עובד בהתנדבות על אחד ממסוקי החילוץ.
החל מיולי 1994 כיהן כמנהל מחלקת רפואת חירום בבית החולים המחוזי בטרגו מורש. בשנת 1998 קיבל את האזרחות הרומנית. כמומחה ברפואת חירום פעל ערפאת בארגון הרצאות בינלאומיות בנושא מומחיותו באוסטריה, דנמרק, יוון, הולנד, ניו זילנד, אירלנד, בריטניה, ארצות הברית ועוד. הוא נבחר ליושב ראש החברה הרומנית לרפואת חירום.
רק בשנת 1998, 17 שנים לאחר הגיעו לרומניה, הוענקה לו האזרחות הרומנית.  
החל משנת 1998 השתתף בוועדות ובגופים רבים ברומניה ומחוצה לה שעסקו בנושא יישום והטמעת שירותי חירום רפואיים ברומניה ובארצות שונות באירופה.
חוק מס' 95 משנת 2006 אודות הרפורמה בתחום הבריאות עיגן בחוק את מבנהו, את פעילותו ואת תפקידיו של שירות החירות SMURD, ארגון לא ממשלתי, ישות משפטית פרטית, ללא מטרות רווח, ללא השתייכות פוליטית, לא תלויה בכל מוסד או אדם. כיום השירות מכסה אזורים רבים ברומניה ומשתמש במסוקים פרטיים ובמסוקים צבאיים ומשטרתיים לצורך פינוי מקרים דחופים ביותר
בין השנים 2007- 2014 כיהן כתת-מזכיר מדינה במשרד הבריאות, עם הפסקה קצרה בה כיהן כשר הבריאות. בשעת השבעת הממשלה נשבע  על חוקת רומניה. מינואר 2014 מכהן כמזכיר מדינה, ראש המחלקה למצבי חירום במשרד הפנים
מינואר 2014 כיהן כמזכיר מדינה, ראש המחלקה למצבי חירום במשרד הפנים.
החל מ-2015 מכהן כסגן יושב ראש הצלב האדום הרומני.
חיים פרטיים

אחדים מקרובי משפחתו למדו באוניברסיטאות הרווארד ובקיימברידג'. אחותו רופאה בדובאי
ד"ר ראאד ערפאת אינו נשוי. פרט לערבית ורומנית, הוא מדבר אנגלית, צרפתית, גרמנית, יוונית ואיטלקית.
פרסים ואותות כבוד

2003 - הוענק לו העיטור הלאומי להצטיינות של רומניה בדרגת אביר בשל פעילות מדעית ופעילות מחקר, בשל תרומה מיוחדת לפיתוח וקידום טכנולוגיית המידע והתקשורת
2005 - הוענק לו העיטור הלאומי להצטיינות של רומניה בדרגת קצין בגין המאמצים שהשקיע בהצלת בני אדם משיטפונות והמאמצים המושקעים מדי יום ביומו לצורך הצלת רומנים רבים
2010 - מונה פרופסור אורח באוניברסיטה לרפואה ולרקחות "ויקטור באבש" בטימישוארה
2012 -הוענק לו תואר חבר ב"אקדמיה האמריקאית לרפואת חירום" בגין התמיכה שהעניק לפיתוח מערכת החירום
2013 - אות Nihil sine Deo מטעם מיכאי הראשון, מלך רומניה לשעבר.
ספרים

Ghidul pentru acordarea primului ajutor 2000, (מדריך לעזרה ראשונה)
יוסי טייב

יוסף (יוסי) טייב (נולד ב-15 בפברואר 1981, י"א באדר ה'תשמ"א) הוא חבר הכנסת מטעם מפלגת ש"ס ויו"ר ועדת החינוך, התרבות והספורט. קודם לכן כיהן כסגן ראש מועצת קריית יערים.
רקע

טייב נולד למשפחה תוניסאית ברובע החמישה-עשר של פריז בצרפת, ובו גדל עד גיל 15 אז עלה לישראל ולמד בישיבת מיר. התגייס לצה"ל ושירת בפלוגת חיל קשר גבעתי. אחרי נישואיו למד בכולל של מוסדות מאור חכמי המערב, ובכולל "דרכי הוראה לרבנים" שהוקם על ידי הרב מרדכי אליהו, בו הוסמך לרבנות.
לאחר נישואיו, יצא לשליחות מטעם הסוכנות היהודית בעיר טולוז בצרפת שם שימש רב, הקים פרויקטים חינוכיים והשתתף בפרויקט "חינוך יהודי לתפוצות" של הסוכנות היהודית ומשרד החינוך. כשחזר לארץ בשנת 2008 החל לנהל פרויקטים לעולי צרפת בעמותת שלבים בקרן וולפסון עד שנת 2020.
היה סגן ראש מועצת קריית יערים מטעם ש"ס, במסגרת איחוד עם דגל התורה המקומית.
חבר הכנסת

החל מהבחירות לכנסת העשרים ואחת ועד הבחירות לכנסת העשרים וארבע התמודד מטעם רשימת ש"ס ונחשב נציג עולי צרפת ברשימה. הוצב במקומות 15, 12, 11 ו-10 בהתאמה. נכנס לראשונה לכנסת בכנסת ה-23, כאשר ב-1 ביולי 2020, התפטר יואב בן-צור במסגרת החוק הנורווגי. עם הקמת ממשלת ישראל השלושים ושש הפסיק לכהן כחבר הכנסת, אך נכנס שוב ב-25 בינואר 2022 לאחר פרישת יו"ר המפלגה אריה דרעי במסגרת הסדר טיעון. בבחירות לכנסת העשרים וחמש נותר במקום ה-10 ברשימת ש"ס לכנסת ונבחר לכנסת.
בכנסת זו מכהן כיו״ר ועדת החינוך, התרבות והספורט.
חיים אישיים

טייב הוא תושב קריית יערים ואב לשישה.
Everywhere (שיר של פליטווד מק)

| --- | --- |

 סינגל בביצוע פליטווד מק
 מתוך האלבום Tango in the Night
 יצא לאור:  28 בנובמבר 1987 
 סוגה:  מוזיקת פופ 
 שפה:  אנגלית 
 חברת תקליטים:  האחים וורנר רקורדס 
 כתיבה:  כריסטין מקווי 
 
"Everywhere" (בעברית: "בכל מקום") הוא שיר של להקת הרוק הבריטית-אמריקאית פליטווד מק מתוך אלבום האולפן ה-14 שלהם, Tango in the Night (1987). השיר נכתב על ידי כריסטין מקווי, והופק על ידי לינדזי בקינגהאם וריצ'רד דאשוט. בארצות הברית, "Everywhere" יצא בנובמבר 1987 כסינגל הרביעי מהאלבום, ובבריטניה, הוא יצא ב-21 במרץ 1988 כסינגל החמישי מהאלבום.
הסינגל הגיע בשיא למקום ה-14 במצעד בילבורד הוט 100 ולמקום הראשון במצעד השירים העכשוויים למבוגרים, ונשאר שם שלושה שבועות. בבריטניה, "Everywhere" הגיע בשיא למקום ה-4 במצעד הסינגלים הבריטי וקיבל חמישה עיטורי פלטינום מאיגוד תעשיית ההקלטות הבריטי.
קבלה

"Everywhere" זכה להערכה רבה על ידי מבקרי מוזיקה. מגזין הגרדיאן שיבח את השיר וכינה אותו "חסר אח ורע". אתר פיצ'פורק טען ש-"Everywhere" הוא השיר הטוב ביותר באלבום Tango in the Night, ודירג אותו בין 200 השירים הטובים ביותר של שנות ה-80.
רשימות השמעה > סינגל מיני תקליטור

"Everywhere"
"When I See You Again"
"Rhiannon"
"Say You Love Me"
מיקומי שיא

|   ‏‏‏  מצעדים שבועיים> מדינה |   ‏‏‏  מצעדים שבועיים> מצעד |   ‏‏‏  מצעדים שבועיים> מיקום שיא |   ‏‏‏  מצעדים שבועיים>  |
| --- | --- | --- | --- |
|  ארצות הברית | מצעד השירים העכשוויים למבוגרים (בילבורד) | 1 |  |
|  ארצות הברית | מצעד שירי הרוק המושמע (בילבורד) | 22 |  |
|  הולנד | מצעד 40 הסינגלים ההולנדיים | 3 |  |
|  הולנד | מצעד 100 הסינגלים ההולנדיים | 4 |  |
|  קנדה | קנדה הוט 100 | 29 |  |
|  קנדה | מצעד השירים העכשוויים למבוגרים (RPM) | 1 |  |
|   ‏‏‏  מצעדי סוף שנה> מדינה |   ‏‏‏  מצעדי סוף שנה> מצעד |   ‏‏‏  מצעדי סוף שנה> מיקום שיא |   ‏‏‏  מצעדי סוף שנה>  |
| --- | --- | --- | --- |
|  ארצות הברית | מצעד השירים העכשוויים למבוגרים (1988, בילבורד) | 22 |  |
|  בלגיה | מצעד שירי בלגיה | 6 |  |
|  הולנד | סינגל טופ 100 (1988) | 12 |  |
|  הולנד | הולנד טופ 40 (1988) | 37 |  |
|  הממלכה המאוחדת | מצעד הסינגלים הבריטי (1988) | 92 |  |
|  הממלכה המאוחדת | מצעד הסינגלים הבריטי (2021) | 96 |  |
|  הממלכה המאוחדת | מצעד הסינגלים הבריטי (2022) | 91 |  |
|  הממלכה המאוחדת | מצעד הסינגלים הבריטי (2023) | 44 |  |
מבצעים

כריסטין מקווי – שירה מובילה ושירת ליווי, קלידים
לינדזי בקינגהאם – גיטרות, קלידים, סינתיסייזר, תכנות, קולות רקע
סטיבי ניקס – קולות רקע
ג'ון מקווי – גיטרה בס
מיק פליטווד – תופים, כלי הקשה